विभिन्‍न प्रान्‍तों में अलग-अलग नामों से यह त्‍योहार मनाया जाता है। तमिलनाडु में पोंगल, कर्नाटक, केरल तथा आन्‍ध्र में संक्रान्‍ति, हरियाणा, पंजाब में लोहड़ी। लोहड़ी पर्व में नववधू और नवजात शिशु का विशेष महत्‍व होता है। रात्रि के समय अग्‍निदेव का पूजन कर तिल, गुड़, धानी, चांवल, मक्‍का आदि की आहूति दी जाती है। बिहार में इसे ‘खिचड़ी’ त्‍योहार कहा जाता है। यहाँ भी स्‍नान दान का महत्‍व है। महाराष्‍ट्र में भी स्‍नान, दान का महत्‍व है। तिल गुड़ का दान दिया जाता है। तिल गुड़ देते समय कहा जाता है-‘तिळ गुड़ ध्‍या आणि गोड़ गोड़ बोला’ अर्थात्‌ तिलगुड़ लो और मीठे-मीठे बोलो। तिल का विशेष कांटेदार हलवा, तिल, लौंग, इलायची आदि से बनाया जाता है। बंगाल में भी इस दिन दान देने की परम्‍परा है। नेपाल भी एक हिन्‍दू राष्‍ट्र है, यहाँ भी स्‍नान दान की परम्‍परा है। इस पर्व को उत्तरायणी भी कहा जाता है।